সুন্নাহ
সুন্নাহ্ বা সুন্নাত (আরবি: سُنَّة) হল একটি আরবি শব্দ যার আভিধানিক অর্থ হল "ঐতিহ্য" বা "উপায়"। মুসলিমদের কাছে সুন্নাহ্ হল মুহাম্মাদ (সাঃ) দ্বারা নির্দেশিত জীবনব্যবস্থা। মুসলিমগণ বিশ্বাস করে থাকেন যে, রাসুলুল্লাহর জীবন হল সর্বোত্তম আদর্শ তাঁদের নিজস্ব জীবনে অনুসরণ করার জন্য। ইসলামি আলেমগণ নবির জীবনী, তাঁর পরিবারের জীবনী এবং তাঁর সাহাবাদের জীবনী থেকে সুন্নাহ্‌র শিক্ষাগ্রহণ করে থাকেন। রাসুলের কেন্দ্রিক এ সকল ঘটনাসমূহের সংকলনকে একত্রে হাদিস বলা হয়। ইসলাম দ্বীনটি কুরআন ও সুন্নাতের থেকে নেয়া হয়।